Diari Oficial de la Generalitat Valenciana


Sumari del DOGV 4648, del 11-12-2003 (2003/12034)

RESOLUCIÓ de 10 de desembre de 2003, de l'Institut Valencià de Finances, per la qual s'autoritzen els mitjans de pagament vàlids per al desembors i els mètodes de càlcul relatius a la subscripció de valors de la Generalitat Valenciana en el tram minorista.
----------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2003/12/10/(1)/dof/vci/html**

### Dades del document

Número de DOGV
:   4648

Data del DOGV
:   11-12-2003

Secció del DOGV
:   I. DISPOSICIONS GENERALS

Número del document
:   2003/12946


Data del document
:   10-12-2003

Organisme emissor
:   Institut Valencià de Finances

Tipus de document
:   Resolució

Descriptors 

:   * deute públic
    * títol de crèdit
    * hisenda regional

RESOLUCIÓ de 10 de desembre de 2003, de l'Institut Valencià de Finances, per la qual s'autoritzen els mitjans de pagament vàlids per al desembors i els mètodes de càlcul relatius a la subscripció de valors de la Generalitat Valenciana en el tram minorista. [2003/M12944]
  
L'Ordre de 19 de novembre de 2003, de la Conselleria d'Economia, Hisenda i Ocupació, per la qual es regula el procediment de subscripció de valors de la Generalitat Valenciana en el tram minorista, en els articles 2 i 7 establix que l'Institut Valencià de Finances regularà determinats aspectes relatius al mètode de càlcul del preu efectiu així com als mitjans de pagament vàlids per al desembors.
  
Així mateix, l'article 10 de l'ordre mencionada autoritza esta direcció general a dictar les disposicions que requerisca la seua execució.
  
Per este motiu, i d'acord amb la legislació vigent en general, i en particular el que establix el Decret 83/1994, de 26 d'abril, del Govern Valencià, pel qual s'aprova el Reglament de l'Institut Valencià de Finances, resolc:
  
Primer. Mitjans de pagament
  
Els subscriptors podran realitzar el desembors corresponent a la subscripció de valors mitjançant ingrés en el compte de la Generalitat Valenciana destinat al servici del deute, dins dels terminis establits en la convocatòria corresponent, utilitzant qualsevol dels mitjans de pagament següents:
  
a) Lliurament en efectiu.
  
b) Xec conformat o bancari lliurat contra alguna entitat de dipòsit adherida al Sistema Nacional de Compensació Electrònica (SNCE).
  
c) Xec no conformat firmat pel subscriptor lliurat contra alguna entitat de dipòsit adherida al SNCE. L'ingrés mitjançant este procediment es farà dins del termini establit en el full informatiu corresponent a l'oferta pública de què es tracte. En qualsevol cas, la validesa de la subscripció quedarà condicionada a la bona fi del xec.
  
d) Transferència bancària. L'ingrés mitjançant este procediment es farà amb la suficient antelació perquè siga possible constatar la recepció dels fons dins del termini de desembors establit en la convocatòria, i sols quan es produïsca aquella circumstància, la sol·licitud es donarà per vàlidament presentada. L'Institut Valencià de Finances podrà refusar la transferència en el cas que el seu import no coincidisca amb la sol·licitud presentada, no s'indique amb exactitud les dades requerides per a identificar la sol·licitud, o el pagament es realitze fora del termini establit o amb valoració incorrecta. En el cas mencionat, es tornarà l'import a l'ordenant amb la deducció de les despeses i comissions corresponents si fóra el cas.
  
Segon. Documentació acreditativa del desembors
  
a) En el supòsit d'optar pel desembors en efectiu o mitjançant xec, el subscriptor haurà de presentar en l'entitat financera col·laboradora, junt amb el desembors, dues còpies de la sol·licitud degudament omplida per l'Institut Valencià de Finances, una de les quals es lliurarà al subscriptor, amb la validació mecànica de l'entitat financera col·laboradora, com a rebut acreditatiu de la seua petició realitzada de deute de la Generalitat Valenciana.
  
b) Per a aquells desemborsos efectuats mitjançant transferència, no serà necessària la tramitació indicada en l'apartat anterior, i la validació mecànica quedarà substituïda pel justificant de la transferència emés per l'entitat financera ordenant.
  
Tercer. Determinació del tipus d'interés de referència
  
a) S'establix com a tipus d'interés de referència per als pagarés de la Generalitat Valenciana en el tram minorista, l'Euribor corresponent al mateix termini que els títols a emetre. El dit termini estarà expressat en mesos. A estos efectes, si el termini efectiu dels títols oferits no coincidix exactament amb el que correspondria pel còmput en mesos sencers, es prendrà el termini de l'Euribor corresponent al nombre de mesos més pròxim.
  
b) S'entén per Euribor (Euro Interbank Offered Rate), el tipus d'interés de referència patrocinat per la Federació Bancària Europea, calculat diàriament amb les dades de les principals entitats financeres de la zona de l'euro, prenent com a base el tipus d'interés mitjà de comptat per a les operacions de dipòsits a termini interbancaris en euros. És publicat a les 11.00 a.m. hora de Brussel·les, per Reuters en la pàgina Euribor01.
  
c) Per a terminis superiors a dotze mesos l'Institut Valencià de Finances calcularà un tipus de referència sintètic prenent com a base l'Euribor al termini de 12 mesos.
  
d) Seran d'aplicació l'últim Euribor conegut en el moment de la convocatòria, per a cada un dels terminis convocats.
  
e) En el supòsit de la supressió de la referència Euribor, s'aplicarà alguna referència anàloga generalment acceptada pels mercats financeres, a criteri de l'Institut Valencià de Finances.
  
f) El tipus d'interés estarà expressat en tant per cent anual, amb un màxim de dos decimals.
  
Quart. Càlcul del preu efectiu inicial a desemborsar per la subscripció de pagarés en el tram minorista
  
En tractar-se de valores emesos al descompte, el preu efectiu inicial de cada pagaré, es determinarà en funció del tipus d'interés resultant una vegada aplicat el diferencial corresponent al tipus d'interés de referència.
  
La fórmula per a calcular el preu efectiu inicial d'un pagaré, una vegada coneguts el valor nominal i el tipus d'interés de l'operació, és la següent:
  
Per a pagarés a termini igual o inferior a 12 mesos:
  
Per a pagarés a termini superior a 12 mesos:
  
sent:
  
P= preu efectiu inicial a desemborsar per un pagaré.
  
N= import nominal d'un pagaré.
  
d= nombre de dies de vida d'este. El còmput del nombre de dies entre dues dates es farà excloent-ne la primera i incloent-hi la segona. Per tant, es calcularà com la resta simple entre les dates de venciment i d'emissió.
  
T= tipus d'interés anual de l'operació expressat en tant per un.
  
Als sols efectes de l'aplicació de les fórmules amunt indicades, i quan per motiu d'una millor planificació de venciments així es requerisca, es considerarà pagaré a 12 mesos aquells pagarés que tinguen una duració fins a 15 dies superior als 12 mesos.
  
El preu efectiu resultant del càlcul anterior per a un pagaré (P), s'arredonirà a dos decimals, a l'alça o a la baixa, depenent de si el valor del tercer decimal és igual o superior a 5, en este cas serà a l'alça; o si és inferior a 5, en el qual s'arredonirà a la baixa.
  
Una vegada arredonit el preu efectiu d'un pagaré, l'import total a desemborsar per l'operació s'obtindrà multiplicant el dit preu arredonit, pel nombre de pagarés adjudicats.


Còpia Permalink ELI